**บทคัดย่อ**

**เรื่อง** : รายงานการพัฒนาชุดกิจกรรมการเรียนรู้ เรื่อง หลักการแก้ปัญหาด้วยโปรแกรม
 ภาษาคอมพิวเตอร์ รายวิชาการงานอาชีพและเทคโนโลยี 3 รหัสวิชา ง22101
 สำหรับนักเรียนชั้นมัธยมศึกษาปีที่ 2 โรงเรียนอุตรดิตถ์ดรุณี

**ชื่อผู้รายงาน** : นายธีระยุทธ เกตุมี

 โรงเรียนอุตรดิตถ์ดรุณี อำเภอเมือง จังหวัดอุตรดิตถ์

 สำนักงานเขตพื้นที่การศึกษามัธยมศึกษา เขต 39

 รายงานการพัฒนาชุดกิจกรรมการเรียนรู้ เรื่อง หลักการแก้ปัญหาด้วยโปรแกรมภาษา
คอมพิวเตอร์ รายวิชาการงานอาชีพและเทคโนโลยี 3 รหัสวิชา ง22101 สำหรับนักเรียนชั้นมัธยมศึกษาปีที่ 2 มีวัตถุประสงค์เพื่อ (1) พัฒนาชุดกิจกรรมการเรียนรู้ เรื่อง หลักการแก้ปัญหาด้วยโปรแกรมภาษาคอมพิวเตอร์ รายวิชาการงานอาชีพและเทคโนโลยี 3 รหัสวิชา ง22101 สำหรับนักเรียน
ชั้นมัธยมศึกษาปีที่ 2 ให้มีประสิทธิภาพตามเกณฑ์ 80/80 (2) เปรียบเทียบผลสัมฤทธิ์ทางการเรียนวิชาการงานอาชีพและเทคโนโลยี ก่อนเรียนและหลังเรียนโดยใช้ ชุดกิจกรรมการเรียนรู้ เรื่อง หลักการแก้ปัญหาด้วยโปรแกรมภาษาคอมพิวเตอร์ รายวิชาการงานอาชีพและเทคโนโลยี 3 รหัสวิชา ง22101 สำหรับนักเรียนชั้นมัธยมศึกษาปีที่ 2 (3) ศึกษาความพึงพอใจของนักเรียนที่มีต่อการเรียนโดยใช้ชุดกิจกรรมการเรียนรู้ เรื่อง หลักการแก้ปัญหาด้วยโปรแกรมภาษาคอมพิวเตอร์ รายวิชาการงานอาชีพและเทคโนโลยี 3 รหัสวิชา ง22101 สำหรับนักเรียนชั้นมัธยมศึกษาปีที่ 2 เครื่องมือที่ใช้ในการศึกษาครั้งนี้
คือ ชุดกิจกรรมการเรียนรู้ แผนการจัดการเรียนรู้ , แบบทดสอบวัดผลสัมฤทธิ์ทางการเรียน และแบบสอบถามความพึงพอใจในการเรียน เรื่อง หลักการแก้ปัญหาด้วยโปรแกรมภาษาคอมพิวเตอร์ รายวิชาการงานอาชีพและเทคโนโลยี 3 รหัสวิชา ง22101 สำหรับนักเรียนชั้นมัธยมศึกษาปีที่ 2
กลุ่มตัวอย่างที่ใช้ในการศึกษาในครั้งนี้ได้แก่ นักเรียนชั้นมัธยมศึกษาปีที่ 2/5 โรงเรียนอุตรดิตถ์ดรุณี อำเภอเมือง จังหวัดอุตรดิตถ์ ภาคเรียนที่ 1 ปีการศึกษา 2557 จำนวน 50 คน ได้จากการสุ่มแบบเจาะจง (Purposive sampling) ผลจากการพัฒนาชุดกิจกรรมการเรียนรู้ พบว่า

1. ประสิทธิภาพของชุดกิจกรรมการเรียนรู้ (E1/E2) เท่ากับ 82.67/81.05 ซึ่งสูงกว่าเกณฑ์
 ร้อยละ 80/80
2. ผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05
3. นักเรียนมีความพึงพอใจต่อการใช้ชุดกิจกรรมการเรียนรู้ อยู่ในระดับมากที่สุด โดยมี
 ค่าเฉลี่ยเท่ากับ 4.59 ส่วนเบี่ยงเบนมาตรฐาน 0.50 (= 4.59 , S.D. = 0.50)